Staproetes oop ná Tafelberg-brandŉ Aantal staproetes is weer oop. (Foto: SANParks Table Mountain Nature Reserve/Facebook) SANParke het Vrydag bevestig dat ŉ aantal staproetes in die Tafelberg Nasionale Park heropen is nadat gedeeltes van dié park in April vanjaar gebrand het. Maroela Media het vroeër berig dat onder meer die Rhodes-gedenkteken en geboue van die Universiteit van Kaapstad in vlamme gehul was nadat ŉ brand aan die voet van Tafelberg uitgebreek het. Minstens 600 ha grond in die park het afgebrand. ŉ Ondersoek het bevind dat dié brand doelbewus gestig is. Die hawelose man wat aanvanklik in hegtenis geneem is nadat hy glo daarvan verdink is dat hy die brand veroorsaak het, is sedertdien vrygelaat. “Die rehabilitasie van die park het onmiddellik begin nadat die brand in bedwang gebring is. Drie maande ná die brand het die fynbos goed begin teruggroei en kan bergliefhebbers weer uitsien om hul gunsteling-staproetes aan te durf,” het Frans van Rooyen, parkbestuurder, gesê. Kontrakteurs is aangestel om gebrande bome af te kap. (Foto: SANParks Table Mountain Nature Reserve/Facebook) Die volgende gedeeltes van die park is oop vir die publiek: “Ons vra mense egter om by die reëls te hou en afgebakende voetpaadjies te vermy, aangesien gedeeltes van die park steeds gerehabiliteer word.” Weens die brande moet ŉ aantal bome egter uit die park verwyder word en sal die volgende plekke gesluit bly vir die publiek: Van Rooyen sê SANParke het besluit om mense toe te laat om stukke van die dennebome wat kontrakteurs afsny, te bekom. “Indien iemand belangstel om dennehout te bekom moet hulle die Kloofnek-kantoor kontak by 021 422 1601 of e-pos stuur na [email protected] om die nodige reëlings te tref.” “Ons wil die publiek bedank vir hul volgehoue ondersteuning, geduld en samewerking tydens hierdie herstelproses,” het Van Rooyen gesê. (Foto: SANParks Table Mountain Nature Reserve/Facebook)